**I. ОТЧЕТ ПО ИЗПЪЛНЕНИЕ НА ПРОГРАМАТА ЗА ОПАЗВАНЕ НА ОКОЛНАТА СРЕДА В ОБЩИНА ПОРДИМ ЗА 2021 ГОД.** /*Приет с Решение №378/16.03.2022 г. на заседание на Общински съвет – гр. Пордим на 16.03.2022 г.*/

Настоящият отчет се изготвя във връзка с изпълнението на разпоредбите на чл. 79, ал. 5 от Закона за опазване на околната среда.

Програмата е за периода 2016 – 2020 г. и е приета с Решение №77/26.02.2016 г. на Общински съвет – гр. Пордим.

Отчетът обхваща съвкупността от застъпените в община Пордим дейности, свързани с опазването на околната среда.

Целта на Програмата за опазване на околната среда на Общината е подобряване качеството на живот на населението на Общината, чрез осигуряване на чиста околна среда, недопускаща рискове за човешкото здраве.

1. През изминалата 2021 г. почистването на териториите, предназначени за обществено ползване, се осъществяваше ежедневно от работници, получаващи месечна социална помощ по Общинска програма и с общинска техника.

 2. Замърсяването на околната среда с битови отпадъци в гр.Пордим и селата от Община Пордим е значително намаляло, тъй като там сметищата са закрити и всички изхвърлени отпадъци от домакинствата и учрежденията се транспортират и депонират на Регионалното депо край с. Буковлък, като за тази дейност са изразходвани 137 264 лв. при планирани 110 000 лв. За поддържане на депото в гр. Плевен, община Пордим е изразходила 50 250 лв. при планирани 55 000 лв.

Община Пордим притежава регистрационен документ, издаден от РИОСВ Плевен за дейност по събиране и транспортиране на отпадъци от бита на населението. Организираното сметосъбиране и транспортиране на отпадъците обхваща 100% от населението на общината.

Общината ежемесечно превежда необходимите отчисления съгласно чл. 60 и чл. 64 от Закона за управление на отпадъците и дължимата сума за предварително третиране и депониране на битовите отпадъци от Община Пордим и не е просрочвала плащане.

 Ежегодно се извършва контрол от експерти на РИОСВ – Плевен за недопускане на последващо замърсяване на закритите вече сметища. При необходимост се предприемат действия за почистване на локални замърсявания при констатирани такива.

3. През 2021 г. за подобряване ефективността на организираното сметосъбиране община Пордим закупи 241 бр. пластмасови съдове за смет тип „Кофа“ – 120 л, които са на стойност 11 042,00 лв. /с ДДС/, при планирани 10 000,00 лв. и са разпределени по всички населени места в Общината, както следва:

- град Пордим – 71 бр.

- село Одърне – 30 бр.

- село Каменец – 30 бр.

- село Згалево – 30 бр.

- село Вълчитрън – 30 бр.

- село Тотлебен – 28 бр.

 4. С цел предотвратяване увреждането на естествените находища на лечебните растения и намаляване на техните ресурси, ежегодно се информира обществеността за диворастящите лечебни растения под специален режим на опазване и ползване, подробно описани в Заповед на Министъра на околната среда и водите.

Ежегодно със Заповед на Кмета на община Пордим се забранява ползването за стопански нужди на лечебен ресурс – цвят липа от територии общинска и държавна собственост, в строителни и извън строителни граници на населените места. Разрешава се брането на липов цвят единствено за лични нужди / до 0,5 кг. цветове в свежо състояние, събрани от едно лице в рамките на един ден/ без да се нанасят повреди върху дърветата и да се замърсяват тротоарите и уличните платна. Копие от Заповедта се изпраща и в РУ – Пордим. През 2021 г. няма издадени позволителни за ползване на лечебни растения от терени – общинска собственост.

5. С цел осигуряване на нормалната пътна обстановка през зимния период, бяха сключени договори с фирми за участие с техника в зимно подържане на пътищата на територията на Община Пордим. За изминалата 2021 г. са изразходвани 1 312 лв. за тази цел при планирани 3 000 лв.

Съгласно Плана за действие към Програмата, през отчетния период са изпълнени следните дейности:

- Подобряване на системата за сметосъбиране и сметоизвозване на територията на община Пордим. От началото на 2022 г.работи нова сметосъбирачна машина.

- Изграждане на площадка за разделно събиране, сепариране, компостиране и рециклиране отпадъци.

- Ежегодно допълване и подмяна на контейнерите за твърди битови отпадъци в населените места от Общината.

- Изпълняване на плана за действие, заложен в Програмата за опазване на околната среда на територията на община Пордим.

- Предотвратяване замърсяването на зелените площи, тротоарите и уличните платна от домашни животни.

- Грижа за опазване на горския фонд и противопожарни мерки.

- Информиране на населението за състоянието на околната среда и евентуалните рискове за здравето, чрез средства за масова информация и други средства.

- Организиране и провеждане на местни инициативи, свързани с опазването на околната среда и честване по подходящ начин на дати от екологичния календар.

С констативен протокол обр. 15 от 01.09.2021 г. за установяване на годността за приемане на строежа и протокол 28.10.2021 г. по чл. 23 от ППЗОЗЗ и чл. 20 от Наредба №26 за РНТПСЗООХП от 28.10.2021 г. е приключен и приет етап „Техническа рекултивация“ на проект „Рекултивация на общинско сметище за битови отпадъци находящо се в землището на гр. Пордим в имот с №136038“ изпълняван съгласно АДБФП №Д-34-43/26.05.2020 г., регистриран в Информационна система за управление и наблюдение на средствата от ЕС в България 2020 (ИСУН 2020) с вх. №BG16M1OP002-2.010-0014-С01 за предоставяне на безвъзмездна финансова помощ по Оперативна програма „Околна среда 2014-2020 г.“, съфинансирана от Европейския фонд за регионално развитие на Европейския съюз.

**II. ПРЕДЛОЖЕНИЯ ЗА ДОПЪЛВАНЕ НА ПРОГРАМАТА.**

Няма

ПРЕДСЕДАТЕЛ НА ОбС: –––––––––––––––––––

/КАТЯ ДИМИТРОВА/